b"\n_START_ARTICLE_\nPassatemps\n_START_SECTION_\nD\xc3\xb2mino\n_START_PARAGRAPH_\nEl d\xc3\xb2mino \xc3\xa9s un joc de taula en qu\xc3\xa8 juguen dos o m\xc3\xa9s jugadors. Es basa en un joc de 28 fitxes rectangulars. Cadascuna d'aquestes fitxes est\xc3\xa0 dividida en dues parts d'igual superf\xc3\xadcie. En cada d'aquestes parts hi pot haver de cap fins a sis punts. Cap de les combinacions es repeteix en tot el joc.\n_START_SECTION_\nEscacs\n_START_PARAGRAPH_\nEls escacs s\xc3\xb3n un joc de taula en qu\xc3\xa8 s'enfronten dos jugadors. Simula una batalla entre dos ex\xc3\xa8rcits, representats per les peces d'un i altre jugador, en un camp de batalla, el tauler d'escacs o escaquer. Cada jugador \xc3\xa9s l'estrateg que dirigeix el combat amb l'objectiu de guanyar la partida.\n_START_SECTION_\nFilat\xc3\xa8lia\n_START_PARAGRAPH_\nLa filat\xc3\xa8lia \xc3\xa9s l'afici\xc3\xb3 per col\xc2\xb7leccionar i classificar segells, sobres i altres documents postals. En els segells queda representada part de la hist\xc3\xb2ria nacional o regional dels pa\xc3\xafsos mitjan\xc3\xa7ant figures de personatges il\xc2\xb7lustres, monuments, pintures, flora, fauna, hist\xc3\xb2ria postal, etc.\n_START_SECTION_\nAutodefinits\n_START_PARAGRAPH_\nEls autodefinits \xc3\xa9s un tipus de passatemps que consisteix a emplenar una plantilla amb paraules entrecreuades a partir d'unes definicions donades. La plantilla consta d'una s\xc3\xa8rie de caselles blanques en les quals han d'anar les lletres i d'altres caselles separadores. \xc3\x89s similar als mots encreuats amb la singularitat que les definicions es troben a la plantilla, dintre de les caselles separadores. Aix\xc3\xad doncs, en cadascuna d'aquestes caselles poden situar-se dues definicions: una per a la paraula horitzontal i altra per a la vertical.\n_START_SECTION_\nMots encreuats\n_START_PARAGRAPH_\nEls mots encreuats s\xc3\xb3n un tipus de passatemps que consisteix a col\xc2\xb7locar una s\xc3\xa8rie de paraules sobre unes caselles en posicions verticals o horitzontals de manera que es creuen per determinades lletres. _NEWLINE_A difer\xc3\xa8ncia del mots encreuats, en els mots encreuats no es proporciona la definici\xc3\xb3 del terme sin\xc3\xb3 la relaci\xc3\xb3 de totes les paraules a col\xc2\xb7locar, habitualment agrupades pel nombre de lletres.\n_START_SECTION_\nJoc de les difer\xc3\xa8ncies\n_START_PARAGRAPH_\nJoc de les difer\xc3\xa8ncies \xc3\xa9s un passatemps gr\xc3\xa0fic que consisteix a buscar les difer\xc3\xa8ncies que existeixen entre dos gr\xc3\xa0fics, dibuixos o fotografies, aparentment iguals, en els quals s'han modificat subtilment un determinat nombre de punts que els fa diferents.\n_START_SECTION_\nProblema d'escacs\n_START_PARAGRAPH_\nUn problema d'escacs \xc3\xa9s un passatemps gr\xc3\xa0fic que consisteix a endevinar el desenlla\xc3\xa7 d'una partida d'escacs a partir d'una posici\xc3\xb3 donada. L'enunciat del problema es redueix normalment a indicar a quin color li toca moure i quin \xc3\xa9s el color guanyador; de vegades s'indica tamb\xc3\xa9 el nombre de jugades que ha de contenir la soluci\xc3\xb3.\n_START_SECTION_\nJerogl\xc3\xadfic\n_START_PARAGRAPH_\nUn jerogl\xc3\xadfic \xc3\xa9s un passatemps gr\xc3\xa0fic que consisteix a esbrinar una paraula o frase a partir d'una s\xc3\xa8rie d'imatges o signes amatents en un requadre. Els signes poden consistir en lletres, nombres, notes musicals, etc. i per a la construcci\xc3\xb3 de la frase \xc3\xa9s rellevant tant el seu significat com la posici\xc3\xb3 relativa entre ells. Generalment, la resoluci\xc3\xb3 constitueix la resposta a un enunciat donat.\n_START_SECTION_\nTrencaclosques o puzzles\n_START_PARAGRAPH_\nUn trencaclosques \xc3\xa9s un joc de taula que consisteix a formar una figura combinant correctament les parts d'aquesta, que es troben en diferents trossos o peces planes. Encara que el terme puzle es considera sin\xc3\xb2nim de trencaclosques, aquest terme realment es refereix en general a peces planes.\n_START_SECTION_\nSopa de lletres\n_START_PARAGRAPH_\nLa sopa de lletres \xc3\xa9s un passatemps que consisteix en una quadr\xc3\xadcula o altra forma geom\xc3\xa8trica farcida amb diferents lletres i sense sentit aparent. El joc consisteix a descobrir un nom determinat de paraules enlla\xc3\xa7ant aquestes lletres de forma horitzontal, vertical o diagonal i en qualsevol sentit. S\xc3\xb3n v\xc3\xa0lides les paraules tant de dreta a esquerra com d'esquerra a dreta, i tant de dalt a baix, com de baix a dalt.\n_START_SECTION_\nSudoku\n_START_PARAGRAPH_\nEl sudoku \xc3\xa9s un joc que es compon d'una graella de 9\xc3\x979 cel\xc2\xb7les subdividida en 9 subgraelles de 3\xc3\x973 anomenades regions. Donats uns quants n\xc3\xbameros inicials, l'objectiu \xc3\xa9s col\xc2\xb7locar un n\xc3\xbamero de l'1 al 9 en cada cel\xc2\xb7la de tal manera que mai coincideixin dos n\xc3\xbameros iguals en cada l\xc3\xadnia horitzontal, vertical o en cada regi\xc3\xb3. Els numerals en els sudoku s'usen nom\xc3\xa9s per conveni\xc3\xa8ncia, sense que existeixi cap relaci\xc3\xb3 aritm\xc3\xa8tica entre ells. De fet, poden usar-se qualsevol tipus de s\xc3\xadmbols, lletres, formes, colors... sense alterar-ne el funcionament."